  Туспуктэм: Константин Вознесенских Майя Бывальцева 20-тӥ куарусёнэ Ижкарысь Удмурт ульчаысь 257 номеро юртлэн борддор вылаз Удмуртилэн шоркарезлэсь тодметпусъёссэ суреданы кутскозы. Со суред урам искусствоя «ФормАрт» фестивальлэн улосвыл люкетаз вормиз, ивортӥз Удмуртиысь тӧролэн но кивалтэтлэн пресс-службазы.   2022-тӥ арын вожвылъяськонэ Удмуртиын 11 куриськонъёс вуизы. «Город на Иже» уженыз Ижкарысь егит суредась Татьяна Трусова вормиз. Суредын шоркарлэн тодметпусъёсыз возьматэмын – койык, Александро-Невский собор но мотоцикл. «ФормАрт» фестивале Приволжск федерал округысь пыриськисьёслэн ужъёссы понна куара сётон 3-16 коньывуонэ ортчоз. 3-тӥ шуркынмонэ фестивалез ворсан, йылпумъянъёс лэсьтон но вормисьёсты пусъён ортчоз. Тодэ вайытом, 2021-тӥ арын фестивале Удмуртиысь Иван Жижин пыриськиз, солэсь 20х7 быдӟалаем ужзэ Ижысь гурт возёсъя академилэн огез юртэз вылысь адӟыны луэ. Ватсалом, 30-тӥ гудырикокшонэ Ижкарын нырысетӥ удмурт нылкышно кылбурчилы, ожгар эмчилы Ашальчи Окилы – Акилина Векшиналы сӥзем бадӟым сруредэз сӥё-дано усьтӥзы.   Тегъёс: Удмуртия суредасьёс Ижкар фестиваль  